Par prasību skaidrojumu
Izvērtējot un atbildot uz Iepirkumu uzraudzības biroja (turpmāk – Birojs) veiktās pirmspārbaudes ietvaros izteiktajiem jautājumiem saistībā ar Iekšlietu ministrijas Informācijas centra rīkotā atklātā konkursa “Vienotās ugunsdrošības un civilās aizsardzības platformas izstrāde, ieviešana un uzturēšana”, identifikācijas Nr. IeM IC 2024/3 nolikumā (turpmāk – Nolikums) un tā pielikumos iekļautajām prasībām, kā arī pārskatot iepriekš sniegtās atbildes uz atsevišķiem piegādātāju jautājumiem pasūtītājs sniedz šādu skaidrojošo informāciju:
1. Paskaidrojam, ka Nolikuma 5.5. punkta 2.1., 2.2., 2.3. un 2.4. apakškritēriju ietvaros tiks vērtēta piedāvāto speciālistu pieredze (projektu/līgumu skaits), kas pārsniedz atlases prasībās noteikto un atbilst attiecīgo kritēriju aprakstā norādītajam, savukārt 2.5., 2.6.  un 2.7. apakškritēriju ietvaros tiks vērtēta kritēriju aprakstos norādītajām prasībām atbilstošu sertifikātu esamība.
2. Paskaidrojam, ka Nolikuma 7. pielikuma (Līguma projekts) 2.1.2. punktā norādāmā summa tiks aprēķināta, no kopējās paredzamās līgumcenas (Nolikuma 2.1.4. apakšpunkts) atņemot pretendenta piedāvāto līgumcenu par Nolikuma 1.1. pielikumā (finanšu piedāvājums) 1. un 2. punktā noteiktajiem pakalpojumiem. 
3. Precizētas atbildes uz iepriekš saņemtajiem jautājumiem:
	Jautājums
	Atbilde

	Lūdzu, precizēt Finanšu piedāvājuma veidlapā atsauci, kas šobrīd norāda uz Tehniskās specifikācijas 5.11 punktu jo tāda punkta tehniskajā specifikācijā nav, Tehniskā specifikācija beidzas ar punktu “5.10 ORG_010 Uzturēšana un attīstība”.
	Finanšu piedāvājuma veidlapas tabulas 3. izmaksu pozīcijā atsaucei ir jābūt uz tehniskās specifikācijas 5.10. punktu. Lūdzam ņemt to vērā.

	Iepirkuma tehniskās Nefunkcionālā prasība NFN_001 Integrācijas nosaka, ka “Integrācijas ar citām IS ir aprakstītas strukturēti, definējot:
•	veidu kādā datu apmaiņa notiks (kāds rīks tiks piemērots, piemēram: API pieslēgums);
•	virzienus (no Platformas, uz Platformu, abi virzieni);
•	regularitāti (piemēram: pēc pieprasījuma, 1x dienā, katru 5min. utt.);
•	tiesības (lasīt, rakstīt, dzēst);
•	kādas datu kopas tiks pārņemtās vai padotas.”
Izskatot tehniskās specifikācijas NFN_001 apakšprasības, nekādā veidā Pretendentam nav iespējams noteikt nepieciešamo integrāciju datu apmaiņas veidu, regularitāti un tiesības, kā minēts NFN001 prasībā. Lūdzam veikt labojumus un nodrošināt Tehniskās specifikācijas Nefunkcionālās prasības Integrāciju aprakstus atbilstoši NFN_001 prasībā noteiktajam.
	NFN_001 sadaļā definētais ievads/ kopsavilkums tehnisku iemeslu dēļ nav iepriekš izdzēsts. Jautājumā citētais teksta fragments (izcelts slīprakstā) ir dzēšams un nav vērā ņemams.
Pasūtītāja rīcībā esošā informācija par katru integrāciju definēta katras konkrētās integrācijas prasības aprakstā.

